Síntörés miatt fél órát késnek a vonatok Fejér megyében
Síntörés miatt késnek a vonatok a Budapest-Székesfehérvár vasútvonalon - közölte a Mávinform pénteken. A menetrend csak késő estére állhat helyre.
A dinnyési vasútállomáson késő délelőtt tört el a sín az egyik váltóban. Emiatt Dinnyés és Székesfehérvár között csak az egyik vágányon, váltakozó irányban tudnak közlekedni a vonatok - közölte a Mávinform. A közlemény szerint a Budapest-Székesfehérvár elővárosi, a Veszprém-Szombathely, valamint a dél- és észak-balatoni vonalon utazók 25-30 perc késésre számíthatnak.
A helyreállítást a MÁV szakemberei megkezdték, várhatóan délután ötre kicserélik az eltört sínt. A menetrendszerű közlekedés csak a késő esti órákra állhat helyre.
Síntörés miatt késnek a vonatok Miskolc felé
Fejér megyevonatközlekedésMÁV